cyanic-selkie/wikianc huggingface dataset:
সেবা প্রকাশনী
তিন গোয়েন্দায় রূপান্তর
তিন গোয়েন্দায় ভাল মানের কাহিনির অভাবে এবং রকিব হাসান তিন গোয়েন্দা লেখা ছেড়ে দেওয়ায় সেবা প্রকাশনীর অন্যান্য অনেক সিরিজের মত কিশোর হররের অনেক বই তিন গোয়েন্দায় রূপান্তর করা হয় এবং তিন গোয়েন্দা ভলিউমে যোগ করা হয়।
গোয়েন্দা রাজু সিরিজ
শিশুদের জন্য রচিত গোয়েন্দা সিরিজ। লেখক আবু সাঈদ। প্রথম বই "মামার মন খারাপ"। বর্তমানে বন্ধ। তবে এই সিরিজ বেশ জনপ্রিয় হয়। উল্লেখ্য যে, লেখক আবু সাঈদ, রকিব হাসানেরই ছদ্মনাম।
অ্যাডভেঞ্চার সিরিজ
এটি একটি কিশোর সিরিজ। জাফর চৌধুরী রচিত। বর্তমানে বন্ধ। মজার ব্যপার হচ্ছে যে, লেখক জাফর চৌধুরীও, রকিব হাসানেরই ছদ্মনাম।
অনুবাদ সিরিজ
বিদেশী ভাষায় রচিত বইগুলোর অনুবাদ প্রকাশিত হয় এ সিরিজে। অনুবাদকদের মধ্যে কাজী আনোয়ার হোসেন, রকিব হাসান, শামসুদ্দীন নওয়াব, শেখ আব্দুল হাকিম, খসরু চৌধুরী, নিয়াজ মোর্শেদ উল্লেখযোগ্য।
কিশোর ক্লাসিক সিরিজ
কিশোরদের উপযোগী বিদেশী বইয়ের অনুবাদ প্রকাশিত হয় এ সিরিজে। বিদেশী ভাষায় রচিত বইগুলোর অনুবাদ প্রকাশিত হয় এ সিরিজে। অনুবাদকদের মধ্যে রকিব হাসান, কাজী আনোয়ার হোসেন, শেখ আব্দুল হাকিম, খসরু চৌধুরী, নিয়াজ মোর্শেদ উল্ল্যেখযৌগ্য।
সেবা রোমান্টিক সিরিজ
১৯৮৭ খ্রিস্টাব্দে প্রথম প্রকাশিত হয়। প্রেম ও রোমান্স নির্ভর কাহিনী নিয়ে এ সিরিজের বইগুলো। লেখক রোকসানা নাজনীন, খন্দকার মজহারুল করিম, শেখ আব্দুল হাকিম, শাহেদ ইকবাল।
সেবা ওয়েস্টার্ন সিরিজ
সিরিজের যাত্রা শুরু ১৯৮৩ খ্রিষ্টাব্দে। লেখক কাজী মাহবুব হোসেন, রওশন জামিল, শওকত হোসেন। কাহিনী বিষয়বস্তু যুক্তরাষ্ট্রের গোড়াপত্তনের সময়ের বিভিন্ন সন্ত্রাসীদের বা আউটল'দের বিরুদ্ধে সাধারণ মানুষের লড়াই। কাউবয়দের ওপর নির্মিত এই উপন্যাসগুলি বিদেশী কাহিনী নির্ভর।
আত্মউন্নয়ন সিরিজ
১৯৭৪ খ্রিস্টাব্দে প্রথম প্রকাশ। আত্নউন্নয়নের সহায়ক বই। লেখক বিদ্যুৎ মিত্র, বিশু চৌধুরী, মহাজাতক, ডাঃ রেজা আহমেদ
প্রকাশিত পত্রিকা
সেবা প্রকাশনী থেকে বর্তমানে প্রকাশিত পত্রিকা মাসিক রহস্যপত্রিকা। রহস্যপত্রিকা এখনও সমান তালে প্রকাশিত হচ্ছে প্রতি মাসের এক তারিখে। ৫০/= মূল্যমানের এই পত্রিকাটি এখনও জিইয়ে রাখার প্রধান কাজটা পাঠকরাই করেন। সেবার জন্মলগ্ন থেকেই এই পত্রিকার প্রকাশনা চললেও স্বাধীনতা যুদ্ধের সময় কিছু দিনের জন্য বন্ধ থাকার পর পুনরায় ১৯৭৪ সাল হতে শুরু হয় এর প্রকাশনা। তাই ১৯৭৪ সালকেই ধরা হয় এর জন্মলগ্ন। এতে বর্তমানের অনেক খ্যাতনামা লেখকই লিখেছেন। এছাড়াও কিশোর পত্রিকা নামে একটি পত্রিকা প্রকাশিত হত যা বর্তমানে বন্ধ।
বাংলাদেশের সাম্যবাদী দল (মার্কসবাদী-লেনিনবাদী)
বাংলাদেশের সাম্যবাদী দল (মার্কসবাদী-লেনিনবাদী), (পূর্বসূরী: পূর্ব পাকিস্তান কমিউনিস্ট পার্টি (মা-লে)) হচ্ছে বাংলাদেশের একটি রাজনৈতিক দল। অবশ্য এই দল থেকে বিভিন্ন সময় বিভক্ত হয়ে বিভিন্ন দল গঠিত হয়েছে। বর্তমানে এই একই নাম ব্যবহারকারী অন্তত তিনটি আলাদা দলের অস্তিত্ব রয়েছে:
পূর্ব ইতিহাস
১৯৬৭ — ৬৮ সালে পূর্ব পাকিস্তানের অবিভক্ত কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়।
১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়।
কালীকৃষ্ণ মিত্র
কালীকৃষ্ণ মিত্র (১৮২২ - ১৮৯১) একজন বাঙালি সমাজসংস্কারক, শিক্ষাবিদ। তিনি স্ত্রী শিক্ষার উন্নতিকল্পে, বিধবা বিবাহ প্রচলন ও মাদকসেবন নিবারণ আন্দোলনে ব্রতী ছিলেন।
বাংলাদেশের সাম্যবাদী দল (মার্কসবাদী-লেনিনবাদী)
পূর্ব ইতিহাস
১৯৭৬ সালে আলাউদ্দিন আহম্মদের নেত্রিত্বাধীন অংশ সাম্যবাদী দলে যোগ দেয়। ১৯৭৭ সনে সাম্যবাদী দল দুই ভাগে বিভক্ত হয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। ১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে।
কালীকৃষ্ণ মিত্র
প্রারম্ভিক জীবন
কালীকৃষ্ণ দরিদ্র পরিবারে জন্মগ্রহণ করেন। নিজ অধ্যাবসায়ে বৃত্তি লাভ করে শিক্ষা সম্পন্ন করেছিলেন। হেয়ার স্কুলের শিক্ষা শেষ করে ভর্তি হন হিন্দু কলেজে। অধ্যক্ষ ডেভিড লেস্টার রিচার্ডসনের অন্যতম প্রিয় ছাত্র ছিলেন তিনি।
বাংলাদেশের সাম্যবাদী দল (মার্কসবাদী-লেনিনবাদী)
পূর্ব ইতিহাস
১৯৮৫ সালে তোয়াহা গ্রুপ এবং আলী আব্বাস ও দিলীপ বড়ুয়া গ্রুপ ঐক্যবদ্ধ হয়। দিলীপ বড়ুয়া ২০০৮ সালে আওয়ামী লীগের সাথে জোটে শামিল হয়ে মন্ত্রী পরিষদে ঠাই নেন।
কালীকৃষ্ণ মিত্র
অর্জিন
কালীকৃষ্ণের কৃষিবিদ্যার প্রতি গভীর অনুরাগ ছিল। পাশ্চাত্যের উন্নততর যন্ত্রের মাধ্যমে এদেশের কৃষকদের কৃষিকাজ শেখানোর জন্যে বারাসাতে একটি কৃষি উদ্যান ও কৃষি ভান্ডার স্থাপন করেছিলেন। তার জীবনের সেরা কীর্তি মহিলা বিদ্যালয় স্থাপন। বারাসত শহরে তিনি, তার দাদা নবীনকৃষ্ণ মিত্র ও খ্যাতনামা শিক্ষক প্যারীচরণ সরকারে র সহায়তায় ১৮৪৭ সালে মেয়েদের একটি বিদ্যালয় প্রতিষ্ঠা করেন। এটি ছিল অবিভক্ত বাংলার মতান্তরে ভারতের, মিশনের নিয়ন্ত্রণের বাইরে, ধর্মনিরপেক্ষ প্রথম মহিলা বিদ্যালয়। এই কাজের জন্যে শিক্ষাবিরোধী সমাজপতিদের বাধাবিপত্তি এমনকি সমাজচ্যুত পর্যন্ত হতে হয় কালীকৃষ্ণ মিত্র ও অন্যান্য শুভানুধ্যায়ীদের। নবীনকৃষ্ণ মিত্রের মেয়ে, ঈশ্বরচন্দ্র বিদ্যাসাগরে র স্নেহধন্যা কুন্তীবালা এই স্কুলের প্রথম ছাত্রী হিসেবে যোগ দেন। এই বিদ্যালয় প্রতিষ্ঠা জন এলিয়ট ড্রিঙ্কওয়াটার বিটন কে উৎসাহিত করেছিল। তিনি এর দুই বছর পর বেথুন স্কুল স্থাপন করেন। স্ত্রী শিক্ষার কাজ ছাড়াও কালীকৃষ্ণ উদ্ভিদবিদ্যা, যোগশাস্ত্র, থিওসফির চর্চা করতেন। মাদক সেবন নিবারনে ও বিধবা বিবাহ দানে অগ্রণী ছিলেন তিনি।
টমেটো ফ্লু
টমেটো জ্বর (বা টমেটো ফ্লু) ভারতের কেরালায় একটি স্থানীয় রোগ যা টমেটোর মতো দেখতে লাল এবং গোলাকার ফোস্কাগুলির কারণে এর নাম পেয়েছে। এটি প্রধানত পাঁচ বছরের কম বয়সী শিশুদের প্রভাবিত করে। এই রোগটি হতে পারে চিকুনগুনিয়া বা ডেঙ্গু জ্বরের প্রভাব, অথবা ভাইরাল হাত, পা এবং মুখের রোগের (এইচএফএমডি ); ফ্লু বা জ্বর একটি ভুল নাম হতে পারে।
কোল্লাম জেলায় ৬ মে, ২০২২-এ একটি চলমান প্রাদুর্ভাব সনাক্ত করা হয়েছিল । এ রোগে আক্রান্ত হলে দেহের বিভিন্ন অংশে টমেটো আকৃতির ফোসকা দেখা দেয়। রোগের প্রাথমিক অবস্থায় লাল রঙের ফোসকাগুলো ছোট থাকলেও পরবর্তীতে এগুলো ফুলে টমেটোর মতো হয়ে যায়। এ পর্যন্ত কেরালা, তামিলনাড়ু, হরিয়ানা ও ওডিশা রাজ্যে এই রোগে আক্রান্ত রোগী চিহ্নিত হয়েছে।
চিকিৎসকেরা ‘টমেটো জ্বর ’ রোগীদের কোয়ারেন্টিনে রাখার পরামর্শ দিয়েছেন এবং তাদের ব্যবহৃত বাসনপত্র ও পোশাক জীবাণুমুক্ত করার ওপর জোর দিয়েছেন।স্থানীয় কর্তৃপক্ষের বরাতে ভারতীয় গণমাধ্যম জানায়, তামিলনাড়ু ও ওড়িশায় ৯ বছর বয়স পর্যন্ত শিশুদের মধ্যে ভাইরাসটি শনাক্ত হয়েছে। সাধারণত টমেটো জ্বরে ৫ বছরের কম বয়সি শিশুরা বেশি আক্রান্ত হয়ে থাকে।
এ রোগ প্রতিরোধের জন্য পরিষ্কার-পরিচ্ছন্নতার পাশাপাশি শিশুর গোসলের জন্য গরম পানি ব্যবহার করতে পরামর্শ দিয়েছেন বিশেষজ্ঞরা। এ ছাড়া রোগ প্রতিরোধ ক্ষমতা বাড়াতে পুষ্টি সমৃদ্ধ সুষম খাদ্য খেতে হবে। দ্রুত সেরে উঠতে পর্যাপ্ত বিশ্রাম এবং ঘুম অপরিহার্য।
উপসর্গের মধ্যে রয়েছে ক্লান্তি, বমি বমি ভাব, বমি, ডায়রিয়া, জ্বর, পানিশূন্যতা, শরীরের গিট ফুলে যাওয়া, শরীরে ব্যথা এবং সাধারণ ইনফ্লুয়েঞ্জার মতো লক্ষণ। এই রোগের চিকিৎসার জন্য কোনো নির্দিষ্ট ওষুধ নেই এবং এটি সময়ের সাথে সাথে চলতে পারে। যত্ন চিকুনগুনিয়া, ডেঙ্গু জ্বর এবং এইচএফএমডির সাথে ব্যবহার করা অনুরূপ; এর মধ্যে রয়েছে প্যারাসিটামল ব্যাথা এবং জ্বর, বিশ্রাম, হাইড্রেশন এবং স্পঞ্জ স্নান উপশম করার জন্য। বিচ্ছিন্নতা, ভাল ধোয়ার অনুশীলন এবং স্যানিটাইজিং সংক্রামক প্রতিরোধে সাহায্য করতে পারে।
আইজল ফুটবল ক্লাব
আইজল ফুটবল ক্লাব (এছাড়াও সংক্ষেপে আইজল এফসি নামে পরিচিত) ভারতের মিজোরাম রাজ্যের আইজল শহরের একটি পেশাদার ফুটবল ক্লাব। এটি আই-লিগ প্রতিযোগিতায় অংশ নেয়। ১৯৮৪-তে সৃষ্ট এই ক্লাব প্রথমবার ২০১৫ সালে আই-লিগ দ্বিতীয় বিভাগ জয়লাভ করে  ও উত্তর-পূর্ব ভারতের প্রথম ক্লাব হিসেবে ভারতের কোনো বড় ফুটবল প্রতিযোগিতায় চ্যাম্পিয়ন হয়। এরপর সরাসরি আই-লিগ খেলার সুযোগ পায়। এই দল ঘরোয়া মিজোরাম প্রিমিয়ার লিগ প্রতিযোগিতায় অংশ নিয়ে থাকে।
পোশাক ও প্রতীক
দলের রং হল লাল ও সাদা। প্রতীকে রয়েছে মিজোরামের মানচিত্রের ওপর খ্রিস্টীয় ক্রুশ এবং মাঝখানে একটি ফুটবল।
রাজীব গান্ধী স্টেডিয়াম
মিজোরামের আইজলে অবস্থিত রাজীব গান্ধী ফুটবল স্টেডিয়াম হল আইজলের ঘরের মাঠ। এটি কৃত্রিম অ্যাস্ট্রোটার্ফ নির্মিত ও ২০,০০০ ধারণক্ষমতা বিশিষ্ট। এটি আইজলের আই-লিগ ও মিজোরাম প্রিমিয়ার লিগ উভয় প্রতিযোগিতার ম্যাচগুলি আয়োজন করে।
লামুয়াল অ্যাস্ট্রোটার্ফ স্টেডিয়াম
২০১৫ পর্যন্ত আইজলের ঘরের মাঠ ছিল লামুয়াল অ্যাস্ট্রোটার্ফ স্টেডিয়াম। এটি মূলত মিজোরাম প্রিমিয়ার লিগের ম্যাচগুলি আয়োজন করত। এটির একদিকে দর্শকাসন ও ধারণক্ষমতা ৫,০০০।
সমর্থক
এই ক্লাবের সমর্থকরা রেড আর্মি নামে পরিচিত। তারাই প্রথম ভারতীয় ফুটবলে আলট্রা বা বড় আকারের পতাকা বা ব্যানারের ব্যবহার করে ভারতীয় ফুটবলের মানসিকতায় এক চরম বিপ্লব ঘটায়। ২০,০০০ ধারণক্ষমতা বিশিষ্ট রাজীব গান্ধী স্টেডিয়াম ম্যাচের সময় রেড আর্মি দ্বারা পরিপূর্ণ থাকে।
উত্তর-পূর্ব ডার্বি
উত্তর-পূর্ব ভারত-এর বিভিন্ন ফুটবল ক্লাব যেমন, শিলং লাজং ফুটবল ক্লাব, নেরোকা এফসি, ট্রাউ এফসি প্রভৃতির সাথে আইজলের প্রতিদ্বন্দ্বিতা উত্তর-পূর্ব ডার্বি নামে পরিচিত।
মিজোরাম ডার্বি
ঘরোয়া মিজোরাম প্রিমিয়ার লিগ ও এমএফএ সুপার লিগে ছিঙ্গা ভেঙ এফসি ও চাঙমারি এফসির  সাথে আইজলের প্রতিদ্বন্দ্বিতা লক্ষ্যণীয়।
আন্তর্জাতিক খেলোয়াড়
নিম্নলিখিত খেলোয়াড়দের নিজ নিজ দেশের হয়ে আন্তর্জাতিক ফুটবলে সিনিয়র বা যুব আন্তর্জাতিক ক্যাপ রয়েছে। যেসব খেলোয়াড়ের নাম তালিকাভুক্ত, তারা আইজল এফসি-এর হয়ে খেলার আগে বা পরে তাদের দেশের প্রতিনিধিত্ব করেছে।
ডিপইন লিনাক্স
ডিপইন (Deepin; পূর্বে লিনাক্স ডিপইন) ডেবিয়ানের আনস্টেবল শাখার উপর ভিত্তি করে নির্মিত একটি উমুক্ত উৎসের লিনাক্স ডিস্ট্রিবিউশন। এটি ব্যক্তিগত কম্পিউটার ও সার্ভারে এবং এক্স৮৬-৬৪ স্থাপত্যে চলে।
ডিপইনের উন্নয়ন চীন-ভিত্তিক উহান ডিপইন টেকনোলজি কোম্পানি লিমিটেড কর্তৃক সাধিত হয়, যারা প্রযুক্তিগত সহায়তা ও ডিপইন সংক্রান্ত অন্যান্য সেবা প্রদানের মাধ্যমে আয় করে থাকে। ডিস্ট্রোওয়াচের মতে, ২০১৭ সাল মোতাবেক, চীন থেকে উৎপত্তি পাওয়া লিনাক্স ডিস্ট্রিবিউশনগুলোর মধ্যে ডিপইন সবচেয়ে জনপ্রিয়।
ইন্সটলেশন
ডিপইন টেকনোলজির তৈরি সহজে ব্যবহারযোগ্য ডিপইন ইন্সটলারের সাথে আসে। ইন্সটলারে পরিষ্কার দিকনির্দেশনা থাকে, যাতে নতুন লিনাক্স ব্যবহারকারী কোন সমস্যা ছাড়াই অপারেটিং সিস্টেমটি ইন্সটল করতে পারে। ডিপইনে আগে থেকে একটি ড্রাইভ পার্টিশন ম্যানেজারও থাকে, যা ব্যবহারকারীকে পার্টিশন করতে ও অপারেটিং সিস্টেম ইন্সটলের স্থান নির্বাচন করতে সাহায্য করে।
প্রাক-ইন্সটলকৃত সফটওয়্যার
ডিপইনে আগে থেকে অনেকগুলো মুক্ত ও উন্মুক্ত উৎসের সফটওয়্যার ইন্সটল করা থাকে। মুক্ত সফটওয়্যার নয় এমন কিছু প্রোগ্রাম, যেমন-গুগল ক্রোম, স্পোটিফাই এবং স্টিমের মত প্রোগ্রাম ডিপইনে আগে থেকে থাকে এবং অন্যান্য লিনাক্স ডিস্ট্রিবিউশনের মত ডিপইনে আগে থেকে লিব্রেঅফিস থাকে না, বরং এর পরিবর্তে ডব্লিউপিএস অফিস(যেটা মাইক্রোসফট অফিসের সাথে অসধারণ সামঞ্জস্যতার জন্যে বিখ্যাত) থাকে।
এছাড়াও ডিপইনের নিজস্ব সফটওয়্যার, যেমন ডিপইন টার্মিনাল, ডিপইন স্টোর, ডিপইন ফাইল ম্যানেজার, ডিপইন মিউজিক এবং অন্যান্য অনেক প্রোগ্রামও আগে থেকে ইন্সটল করা থাকে।
গর্ডন হোয়াইট
গর্ডন চার্লস হোয়াইট (Gordon White; জন্ম: ৫ ফেব্রুয়ারি, ১৮৮২ - মৃত্যু: ১৭ অক্টোবর, ১৯১৮) কেপ প্রদেশের পোর্ট সেন্ট জোন্সে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগব্রেক বোলিং করতেন গর্ডন হোয়াইট।
খেলোয়াড়ী জীবন
১৯০২ সালে ট্রান্সভালের পক্ষে প্রথম-শ্রেণীর ক্রিকেটে প্রথমবারের মতো অংশ নেন। আক্রমণধর্মী ব্যাটসম্যান হিসেবে গর্ডন হোয়াইটের সুনাম ছিল। এছাড়াও মাঝে-মধ্যে লেগস্পিন বোলিং করতেন।
দক্ষিণ আফ্রিকার পক্ষে টেস্ট ক্রিকেটে অংশ নিয়েছেন গর্ডন হোয়াইট। ১৯০৫-০৬ ও ১৯০৯-১০ মৌসুমে ইংল্যান্ডের বিপক্ষে নিজ দেশে খেলেছেন। সমগ্র খেলোয়াড়ী জীবনে ১৭ টেস্টে অংশগ্রহণের সুযোগ পেয়েছিলেন গর্ডন হোয়াইট। ২ জানুয়ারি, ১৯০৬ তারিখে টেস্ট অভিষেক ঘটে গর্ডন হোয়াইটের। ১৯০৪ ও ১৯০৭ সালে ইংল্যান্ড সফরে যান। এছাড়াও ইংল্যান্ডের মাটিতে অনুষ্ঠিত ত্রিদেশীয় প্রতিযোগিতায় অংশ নেন। ১৯০৪ সালে ইংল্যান্ড সফরে প্রথম-শ্রেণীর খেলায় অংশ নিয়ে ৩০ গড়ে ৯৩৭ রান তুলেন।
তন্মধ্যে, নটিংহ্যামশায়ারের বিপক্ষে ১১৫ রান তুললেও কোন টেস্টে অংশ নিতে পারেননি। ১৯০৫-০৬ মৌসুমে ইংল্যান্ড দল দক্ষিণ আফ্রিকা সফরে আসে। পাঁচ টেস্ট নিয়ে গড়া সিরিজের সবকটিতেই তার সক্রিয় অংশগ্রহণ ছিল। জোহেন্সবার্গে অনুষ্ঠিত সিরিজের তৃতীয় টেস্টে ১৪৭ রানের মনোরম ইনিংস উপহার দেন। এছাড়াও দুইটি অর্ধ-শতকের ইনিংস ছিল তার। ১৯০৭ সালের সফরে তিন টেস্টে অংশ নেন। তবে ১৯০৪ সালের তুলনায় কম সফলতা পান। অংশগ্রহণকৃত টেস্টের পাঁচ ইনিংসে মাত্র ১৫ রান সংগ্রহ করতে পেরেছিলেন। তবে, গ্লুচেস্টারশায়ারের বিপক্ষে প্রথম-শ্রেণীর খেলায় অপরাজিত ১৬২ রান তুলেছিলেন গর্ডন হোয়াইট। লেগস্পিন বোলার হিসেবে মাঠে ঈর্ষনীয় সফলতা পেয়েছেন। মাত্র ১৩ গড়ে ৭২ উইকেট দখল করেছিলেন।
১৯০৯-১০ মৌসুমে সফরকারী ইংল্যান্ডের বিপক্ষে চার টেস্টে অংশ নেন। তন্মধ্যে, ডারবানে ১১৮ রানের ইনিংস খেলেন। ১৯১২ সালে ত্রিজাতি প্রতিযোগিতায় পাঁচ টেস্টে খেললেও ব্যাট কিংবা বল হাতে নিজেকে মেলে ধরতে পারেননি।
বিশ্বযুদ্ধে অংশগ্রহণ
প্রথম বিশ্বযুদ্ধে দক্ষিণ আফ্রিকা সেনাবাহিনীতে যোগদান করেন গর্ডন হোয়াইট। আগস্ট, ১৯১৬ সালে বেশ কয়েকজন জ্যেষ্ঠ কর্মকর্তার সাথে কেপ কোরের ১ম ব্যাটেলিয়নে ক্যাপ্টেন পদবী লাভ করেন। ডিসেম্বর, ১৯১৬ সালে স্বেচ্ছায় অবনমন ঘটিয়ে লেফটেনেন্ট হন। ১৯১৬-১৭ সালে পূর্ব আফ্রিকা রণাঙ্গনের মরোগোরো এলাকায় তিনি দায়িত্ব পালন করেন। জুলাই, ১৯১৭ সালে অক্সফোর্ডশায়ার নামীয় চিকিৎসা জাহাজে চড়ে দক্ষিণ আফ্রিকায় ফিরে যান। মার্চ, ১৯১৮ সালে নিজ বাহিনীর সাথে মিশরে যান ও ১৬০তম ব্রিগেডের সাথে যুক্ত হন।
২০ সেপ্টেম্বর, ১৯১৮ তারিখে মেগিদ্দো যুদ্ধে জেরুজালেমের কাছে খান জিবেইতের কাছাকাছ এলাকায় তুর্কিবাহিনীর বেয়নেটে গুরুতরভাবে আহত হন। প্রায় এক মাস পর ফিলিস্তিনের গাজায় অবস্থিত ৪৭তম স্ট্যাশনারি হাসপাতালে থাকার পর ১৭ অক্টোবর, ১৯১৮ তারিখে ৩৬ বছর বয়সে গর্ডন হোয়াইটের জীবনাবসান ঘটে।
আলী আকবর সালেহি
আলী আকবর সালেহি(, সংযোগ=|এই শব্দ সম্পর্কে ; জন্ম ২৪ শে মার্চ ১৯৪৯) একজন ইরানি একাডেমিক, কূটনীতিক এবং ইরানের পারমাণবিক শক্তি সংস্থার প্রধান। তিনি ২০০৯ থেকে ২০১০ সাল পর্যন্ত এইওআইয়ের প্রধান হিসাবে দায়িত্ব পালন করেছিলেন এবং ১ আগস্ট ২০১৩-তে দ্বিতীয়বারের মতো এই পদে নিয়োগ পান। তার বর্তমান পদে নিয়োগের আগে তিনি ২০১০ থেকে ২০১৩ পর্যন্ত পররাষ্ট্রমন্ত্রী ছিলেন । তিনি ১৯৯৮ সাল থেকে ২০০৩ সাল পর্যন্ত আন্তর্জাতিক পরমাণু শক্তি সংস্থায় ইরানি প্রতিনিধি ছিলেন।
প্রাথমিক জীবন এবং শিক্ষা
১৯৪৯ সালের ২৪ মার্চ নৃতাত্ত্বিক পার্সিয়ান পিতামাতার কাছে,ইরাকের কারবালায় সালেহি জন্মগ্রহণ করেছিলেন । তিনি ১৯৭১ সালে আমেরিকান বৈরুত বিশ্ববিদ্যালয় থেকে পদার্থবিদ্যায় স্নাতক এবং ১৯৭৭ সালে ম্যাসাচুসেটস ইনস্টিটিউট অফ টেকনোলজি থেকে পারমাণবিক প্রকৌশল বিষয়ে পিএইচডি অর্জন করেছিলেন।   সালেহি তার জন্মগত পার্সিয়ান ছাড়াও ইংরেজি এবং আরবিতে সাবলীল।
কেরিয়ার
বাম|থাম্ব| মিউনিখ সুরক্ষা সম্মেলনে বক্তব্য রাখছেন সালেহি সালেহি পুরোপুরি অধ্যাপক এবং শরীফ ইউনিভার্সিটি অফ টেকনোলজি এর চ্যান্সেলর এবং ইরানের একাডেমি অফ সায়েন্সেসের সদস্য এবং ইতালির আন্তর্জাতিক তত্ত্বীয় পদার্থবিজ্ঞানের সদস্য ছিলেন। তিনি ১৯৮২ থেকে ১৯৮৫ সাল পর্যন্ত শরীফ ইউনিভার্সিটি অব টেকনোলজি এর চ্যান্সেলর এবং ১৯৮৮ থেকে ১৯৯৩ পর্যন্ত আরও একবার দায়িত্ব পালন করেছিলেন। চ্যান্সেলর থাকাকালীন সালেহি একটি ইউরোপীয় সরবরাহকারী থেকে দ্বৈত- প্রযুক্তি প্রযুক্তি অর্জনের প্রয়াসে জড়িত ছিলেন, ইনস্টিটিউট ফর সায়েন্স অ্যান্ড ইন্টারন্যাশনাল সিকিউরিটির ডেভিড অ্যালব্রাইটের মতে, ১৯৯০ এর দশক থেকে প্রায় ১,৬০০ টেলিক্যাল নথি উদ্ধৃত করে। তিনি ইমাম খোমেনি আন্তর্জাতিক বিশ্ববিদ্যালয়ের দুই বছর (১৯৮৮ – ১৯৮৯) উপাচার্যও ছিলেন। বাম|থাম্ব| এফএম [[মোহাম্মদ জাওয়াদ জারিফ|জারিফ সহ ইরানের আণবিক শক্তি সংস্থার প্রধান হিসেবে সালেহী, মার্কিন পররাষ্ট্রমন্ত্রী জন কেরি ও জ্বালানি সচিব আর্নেস্ট মনিজ, সুন্দর তটরেখা প্রাসাদের "সেলন ইলাইছি" (মধ্যে লোজান, সুইজারল্যান্ড ), ১৬ মার্চ ২০১৫]]
সালেহি ২০০৭ সাল থেকে ২০০৯ সাল পর্যন্ত একমেলেদ্দিন আহসানুয়ালু-র অধীনে ইসলামী সম্মেলন সংগঠনের উপ-সেক্রেটারি-জেনারেল ছিলেন।গোলাম রেজা আগাজাদেহকে ১০ জুলাই পদত্যাগ করেন এবং ২০০৯সালের ১৬ জুলাই তত্ক্ষণাত রাষ্ট্রপতি মাহমুদ আহমাদিনেজাদ সালেহি-কে ইরানের পারমাণবিক শক্তি সংস্থার নতুন প্রধান নিযুক্ত করেন।আহমাদিনেজাদ তাকে বিদেশমন্ত্রী হিসাবে মনোনীত করলে সািেহী ২৩ শে জানুয়ারী, ২০১১ এ পদ থেকে পদত্যাগ করেন।
২০১০ সালের ১৩ ই ডিসেম্বর, আহমাদিনেজাদ অজানা কারণে মনোচর মোত্তাকিকে বরখাস্ত করলেন এবং সালেহিকে সাময়িক যোগ্যতায় নিয়োগ করলেন। ২৩ শে জানুয়ারী, ২০১১ সালে, আহমাদিনেজাদ সালেহিকে পররাষ্ট্রমন্ত্রী হওয়ার জন্য মনোনীত করেছিলেন। ৩০ জানুয়ারি ইরান সংসদ তাকে ভোট দিয়েছিল এবং ১৪৬টি ইতিবাচক ভোট পেয়ে তিনি ইরানের পররাষ্ট্রমন্ত্রী হন। ইউরোপীয় ইউনিয়ন এবং যুক্তরাজ্যের ট্রেজারি ইরানের পারমাণবিক কর্মসূচিতে তার পূর্বের জড়িত থাকার কারণে ১৯৯৯ সালের ১৮ নভেম্বর সালেহিকে সম্পদ বাজেয়াপ্ত  লক্ষ্য হিসাবে অনুমোদনের তালিকায় ফেলেছিল। ২০১০ সালে পররাষ্ট্রমন্ত্রী হওয়ার সময় ইইউ এই পদ ছাড় দিয়েছিল। মোহাম্মদ জাভাদ জারিফ যখন নির্বাচিত রাষ্ট্রপতি হাসান রুহানির সরকারে এই পদ গ্রহণ করেছিলেন তখন বিদেশমন্ত্রী হিসাবে তার মেয়াদ শেষ হয় ১৫ ই আগস্ট ২০১৩। এর একদিন পর, ১ আগস্ট ২০১৩-তে দ্বিতীয় বারের মতো রোহানি তাকে পরমাণু শক্তি সংস্থার প্রধান হিসাবে নিযুক্ত করেন। সালেহি  ফেরেদুন আব্বাসিকে এই পদে  প্রতিস্থাপন  করেন।
আন্তর্জাতিক পারমাণবিক শক্তি সংস্থার অনুসন্ধানের আলোকে ইরান যখন বাড়তি তদন্তের মুখোমুখি হয়েছিল, তখন এইওআইর প্রধান হিসাবে, সালেহিকে ইউরোপীয় ইউনিয়ন এবং যুক্তরাজ্য দ্বারা আর্থিক নিষেধাজ্ঞা এবং ভ্রমণ নিষেধাজ্ঞার জন্য মনোনীত করা হয়েছিল। সালেহি এবং আর্নেস্ট মনিজ ২০১৫ সালের জেনেভা ইরান এবং পি৫+১ পারমাণবিক আলোচনায় ইরানের পারমাণবিক কর্মসূচির প্রযুক্তিগত দিকগুলি সম্পর্কে আরও আলোচনায় যোগ দিয়েছেন। পারমাণবিক আলোচনায় তার ভূমিকার কারণে সালেহিকে ২০১৫ সালে নেচার ম্যাগাজিন কর্তৃক গুরুত্বপূর্ণ দশজনের মধ্যে বেছে নেওয়া হয়েছে। এইওআই-র প্রধান হিসাবে সালেহিকেও মার্কিন যুক্তরাষ্ট্রের ট্রেজারি বিভাগ দ্বারা আরোপিত গৌণ নিষেধাজ্ঞার জন্য মনোনীত করা হয়েছিল।
লেড এসিড ব্যাটারি
‌
লেড অ্যাসিড ব্যাটারি বলতে সীসা ও অ্যাসিডসমৃদ্ধ ব্যাটারি বোঝায়।
বেসিক
এক বা একাধিক কোষ সমন্বিত একটি ধারক, যেখানে রাসায়নিক শক্তি বিদ্যুতে রূপান্তরিত হয় এবং শক্তির উৎস হিসাবে ব্যবহৃত হয়। লেড এসিড ব্যাটারির প্লেট তৈরি হয় সীসা এবং লেড অক্সাইড [আরো কিছু উপাদান থাকে ঘনত্ব, শক্ত করার জন্য] এর সাথে ৩৫% সালফিউরিক এসিড ও ৬৫% পানির মিশ্রণ থাকে। এসিড পানির এই মিশ্রণটিকে বলে ইলেকট্রোলাইট যা রাসায়নিক বিক্রিয়ায় ইলেকট্রন তৈরি করে। ব্যাটারি টেস্টের জন্য হাইড্রোমিটার দিয়ে ইলেকট্রোলাইটে সালফিউরিক এসিডের পরিমাণ মাপা হয়।
লেড-এসিড ব্যাটারির ধরন
(ক)মূলত দুই ধরনের ব্যাটারি দেখা যায়, ১.ডিপসাইকেল ব্যাটারি ২.স্টার্টিং ব্যাটারি বা ক্র্যাংকিং ব্যাটারি
ডিপ সাইকেল:
যা অনেকবার চার্জ ডিসচার্জে সক্ষম, এই ধরনের ব্যাটারিকে মেরিন টাইপ ব্যাটারি ও বলা হয়, এগুলো সাধারণত এভাবে স্পেসিফিকেশন লেখা হয় যেমন 12V7AH ব্যাটারি অর্থাৎ এটি ১২ ভোল্ট এর এবং ঘণ্টায় ৭ এমপিয়ার কারেন্ট দিতে সক্ষম বা ৭ এমপিয়ারে ১ ঘণ্টা চলতে সক্ষম। এগুলোতে থাকে মোটা প্লেট যা চার্জ দীর্ঘক্ষন ধরে রাখে ও ধীরে ধীরে ডিসচার্জ করতে সক্ষম।
স্টার্টিং ব্যাটারি বা ক্র্যাংকিং ব্যাটারি:
এ গুলো মূলত গাড়ির ব্যাটারি। গাড়ি বা ইঞ্জিন স্টার্ট করতে বেশ শক্তিশালি একটি স্টার্টিং মোটর [যাকে সেলফ বলা হয়] থাকে এটিকে ১৫-৩০ সেকেন্ড চালু রাখলেই ইঞ্জিন স্টার্ট নিয়ে নেয়, অর্থাৎ খুব অল্প সময়ের জন্য ২৫-১৫০ এমপিয়ার কারেন্ট প্রবাহের প্রয়েজন হয় ঐ সেলফ চালাতে এর পরে আর ব্যাটারির তেমন শক্তির কোন কাজ করতে হয় না বরং ইঞ্জিন এর অলটারনেটর হতে ব্যাটারি পুনরায় চার্জ হতে থাকে। এগুলোতে থাকে পাতলা প্লেট যা অনেক বেশি কারেন্ট বা এমপিয়ার তৈরি করতে পারে।
বাংলা রেডিও
বাংলা রেডিও ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ৩ ফেব্রুয়ারি যাত্রা শুরু করে। ২০১৮ সালে চ্যানেলটি ভয়েস অব আমেরিকার অনুষ্ঠানমালা সম্প্রচার করার জন্য ভয়েস অব আমেরিকার সাথে চুক্তি স্বাক্ষর করে।
লেড এসিড ব্যাটারি
স্টার্টিং ব্যাটারি বা ক্র্যাংকিং ব্যাটারি:
আইপিএস-এ ডিপ সাইকেল ব্যাটারি ব্যবহার করা হয়। এই ব্যাটারি পুনঃআধানীকরণযোগ্য (রিচার্জেবল) ব্যাটারি; এটি অসংখ্যবার চার্জ ও ডিসচার্জ হয়।
অন্যদিকে গাড়ির ব্যাটারি অল্প সময়ের জন্য (৩০ সেকেন্ড) উচ্চ অ্যাম্পিয়ার (৩০-১০০ অ্যামপিয়ার) মানবিশিষ্ট তড়িৎ সরবরাহ করে গাড়ির ইঞ্জিন স্টার্ট করে দেয়; এর পর গাড়ির অলটারনেটর গাড়ির বিদ্যুৎ ব্যবস্থা নিয়ন্ত্রণ করে। একই সঙ্গে গাড়ির ব্যাটারিকেও চার্জ করতে থাকে পুনরায় হাই এমপ এ ইঞ্জিন স্টার্ট করার জন্য এর ফলে গাড়ির ব্যাটারি তার শক্তির ২০% খরচ করে একাধিক বছর সার্ভিস দিতে পারে।
ব্যাটারি চার্জিং পদ্ধতি
বেশকিছু কাজে ব্যাটারি ব্যবহার করা হয়। কিন্ত ব্যবহারের ফলে এই ব্যাটারির চার্জ কমে যায় এবং তা আর কার্য উপযোগী থাকে না। ফলে ঐ ব্যাটারিকে পুনঃরায় কার্য উপযোগী করতে হলে তাকে আবার চার্জ করতে হয়। এই ব্যাটারির চার্জ করার জন্য ইঞ্জিনের সাথে কিছু  যন্ত্রাংশ ব্যবহার করা হয়। এদের সমন্বিত পদ্ধতিকে বলা হয় চার্জিং পদ্ধতি। নিম্নে এ সম্পর্কে কিছু আলোচনা করা হল।
চার্জিং পদ্ধতি প্রধাণত দুই প্রকার। যথাঃ- ১. ধীরে চার্র্জি পদ্ধতি (Slow Charging System) ২. দ্রুত চার্জিং পদ্ধতি (Quick Charging System)
ধীরে চার্জিং পদ্ধতি আবার দুই প্রকার। যথাঃ- ১. স্থির কারেন্ট পদ্ধতি (Constant Current System) ২. স্থির ভোল্টেজ পদ্ধতি (Constant Voltage System)
তবে ইঞ্জিনে যেহেতু যত্রতত্র ব্যাটারির প্রয়োজন হয়ে থাকে বিশেষ করে অটোমোবাইলে তাই এসব ক্ষেত্রে দ্রুত চার্জিং পদ্ধতি ব্যবহার করা হয়ে থাকে। তবে দক্ষতার দিক থেকে বিচার করলে ধীরে চার্জিং পদ্ধতি ব্যবহার করাই উত্তম। এতে ব্যাটারির স্থায়ীত্ব বেশি থাকে। ইঞ্জিনে মূল অল্টারনেটর দ্বারা ব্যাটারিকে চার্ট করা হয়ে থাকে। ইঞ্জিনের ক্র্যাংক শ্যাফটের এক প্রান্তে পুলির সাথে বেল্ট দিয়ে এই ছোট অল্টারনেটরকে ঘুরানো হয়ে থাকে। অল্টারনেটর বা এসি জেনারেটর যে কোন গতিতেই ভোল্টেজ উৎপাদন করতে পারে বিধায় এখানে অল্টারনেটর ব্যবহার সুবিধাজনক।
চার্জিং পদ্ধতিতে ব্যবহৃত যন্ত্রাংশ সমূহঃ- ১। অল্টারনেটর বা এসি জেনারেটর ২। রেক্টিফায়ার ৩। কাট আউট রিলে ৪।ব্যাটারি ৫। প্রয়োজনীয় ওয়্যার এবং আনুষঙ্গিক
নিম্নে এ সকল যন্ত্রাং সম্পর্কে সংক্ষিপ্ত কিছু আলোচনা করা হলঃ-
১। অল্টারনেটর বা এসি জেনারেটরঃ- চার্জিং পদ্ধতিতে ব্যাটারিকে চার্জ করার জন্য যে ভোল্টেজ বা বিদ্যুতের প্রয়োজন হয় তা উৎপাদন করাই এই অল্টারনেটর এর কাজ। এটি ইঞ্জিনের ক্র্যাংক শ্যাফটের এক প্রান্তে পুলির সাথে বেল্ট দিয়ে এই ছোট অল্টারনেটরকে ঘুরানো হয়ে থাকে। অল্টারনেটর বা এসি জেনারেটর যে কোন গতিতেই ভোল্টেজ উৎপাদন করতে পারে বিধায় এখানে অল্টারনেটর ব্যবহার সুবিধাজনক।
২। রেক্টিফায়ারঃ- রেক্টিফায়ারের কাজ হল অল্টারনেটরের উৎপন্ন এসি বিদ্যুৎকে ডিসি বিদ্যুৎ এ রূপান্তর করা। ব্যাটারিতে যেহেতু ডিসি বিদ্যুৎ থাকে তাই তাকে ডিসি বিদ্যুৎ দ্বারাই চার্জ করতে হয়। অন্যথায় সরাসরি এসি বিদ্যুৎ সরবরাহ করলে ব্যাটারিটি সম্পূর্ণরূপে ক্ষতিগ্রস্ত হবে এবং বড় ধরনের দূর্ঘটনা ঘটারও সম্ভাবনা রয়েছে।
৩। কাট আউট রিলেঃ- এটি এক ধরনের রিলে। এটি ব্যাটারির চার্জিং এবং ডিসচার্জিং অবস্থা অনুসারে সার্কিটকে অপেন অথবা ক্লোজ করে থাকে। যখন ব্যাটারি পূর্ণ চার্জ হয়ে যায় তখন এই রিলে সার্কিটে বিদ্যুৎ প্রবাহ বন্ধ করে দেয় ফলে ব্যাটারি অভারচার্জ জনিত ক্ষতির হাত থেকে রক্ষা পায়। আবার যখন ব্যাটারি ডিসচার্জ হতে থাকে তখন এই রিলে স্বয়ংকৃয় ভাবে সার্কিটে বিদ্যুৎ সরবরাহ চালু করে ব্যাটারির চার্জিং নিশ্চিত করে। এটি মূলত একটি ইলেকট্রনিক্স ডিভাইস।
৫। প্রয়োজনীয় ক্যাবল ও অন্যান্যঃ- এছাড়াও চার্জিং পদ্ধতিতে বিদ্যুৎ সরবরাহের জন্য বিভিন্ন ধরনের ওয়্যার অর্থাৎ তার, কানেক্টর সহ ছোটখাটো আরো অনেক ইলেকট্রিক এবং ইলেকট্রনিক্স ডিভাইস প্রয়োজন হয়ে থাকে। প্রতিনিয়ত এসকল পদ্ধতি আধুনিকায়ন হচ্ছে। আমি শুধু আপনাদেরকে বেসিক কিছু ধারণা প্রদান করার চেষ্টা করেছি।
কার্যপ্রণালীঃ- আমরা চার্জিং পদ্ধতির বিভিন্ন যন্ত্রাংশ সম্পর্কে জানলাম। এবার এই পদ্ধতি কীভাবে কাজ করে সেই সম্পর্কে সংক্ষেপে আপনাদের কিছু ধারণা প্রদান করবো।ইঞ্জিন যখন চালু থাকে এবং অল্টারনেটর ঘুরতে থাকে তখন উৎপাদিত এসি ভোল্টেজ রেক্টিফায়ার ডায়োডের মাধ্যমে ডিসিতে রূপান্তরিত হয়। উক্ত ডিসি বিদ্যুৎ কাট আউট রিলের মধ্যে দিয়ে প্রবাহিত হয়ে ব্যাটারিতে যায় এবং ব্যাটারি চার্জ হতে শুরু করে। ইঞ্জিনের গতি বাড়ার সাথে সাথে অল্টারনেটর এর ভোল্টেজ উৎপাদনও বৃদ্ধি পায়। এ সময় ভোল্টেজ রেগুলেটর দ্বারা ঐ ভোল্টেজকে নিয়ন্ত্রণ করে ব্যাটারির জন্য সহনশীল যে নির্দিষ্ট ভোল্টেজ দরকার তা সরবরাহ করা হয়। তা নাহলে অতিরিক্ত ভোল্টেজের কারণে ব্যাটারি সম্পূর্ণ ক্ষতিগ্রস্ত হবে। আবার যখন চার্জ পূর্ণ হয়ে যায় তখন কাট অফ রিলে রিলে সার্কিটে বিদ্যুৎ প্রবাহ বন্ধ করে দেয় ফলে ব্যাটারি অভারচার্জ জনিত ক্ষতির হাত থেকে রক্ষা পায়। এবং ব্যবহারের ফলে যখন ব্যাটারি ডিসচার্জ হতে থাকে তখন এই রিলে স্বয়ংকৃয় ভাবে সার্কিটে বিদ্যুৎ সরবরাহ চালু করে ব্যাটারির চার্জিং নিশ্চিত করে। এভাবেই চার্জিং পদ্ধতি কাজ করে তাকে। তবে অনেক ক্ষেত্রে যে সকল যায়গায় ইঞ্জিন একই যায়গাতেই বসানো থাকে অর্থাৎ অটোমোবাইল এর মত ভ্রাম্যমাণ নয় সেখানে অনেক ক্ষেত্রে আলাদা চার্জার এর মাধ্যমে ব্যাটারি চার্জিং এর ব্যবস্থা থাকে। যেমন বড় বড় পাওয়ার প্লান্টে ব্যবহৃত ইঞ্জিন।
ব্যাটারি নির্বাচন
০১। পূর্ণচার্জ অবস্থায় একটি সেলের দুই প্রান্তের ভোল্টেজ সাধারণত কত হয়? উত্তরঃ ২.২ ভোল্ট হয়।
০২। চার্জ ভোল্টেজ কী কী বিষয়ের উপর নির্ভর করে? উত্তরঃ তিনটি বিষয়ের উপর নির্ভর করে, যথাঃ ►চার্জের সময়, ►দ্রবণের আপেক্ষিক গুরুত্ব, ►তাপমাত্রা।
০৩। একটি সেলের ডিসচার্জ ভোল্টেজ কত হয়? উত্তরঃ ডিসচার্জ ভোল্টেজ ১.৮ হয়ে থাকে।
০৪। কোন পদ্ধতিতে চার্জিং সময় কম লাগে? উত্তরঃ দ্রুত চার্জিং পদ্ধতিতে চার্জিং সময় কম লাগে।
০৫। স্লো-চাজিং পদ্ধতিতে ব্যাটারিগুলো কীভাবে কীভাবে সংযুক্ত থাকে? উত্তরঃ ব্যাটারিগুলো সিরিজে সংযুক্ত থাকলে।
০৬। দ্রুত চার্জিং পদ্ধতিতে ব্যাটারিগুলো কীভাবে সংযুক্ত থাকে? উত্তরঃ ব্যাটারিগুলো প্যারালালে সংযুক্ত থাকে।
০৮। ডিসচার্জিং অবস্থায় ব্যাটারির অাঃগুরুত্ব কত হয়? উত্তরঃ আপেক্ষিক গুরুত্ব ১.১ হয়।
০৯। পূর্ন চার্জ অবস্থায় ব্যাটারির ইলেকট্রোলাইটের আপেক্ষিক গুরুত্ব কত? উত্তরঃ আপেক্ষিক গুরুত্ব ১.৩ হয়।
১০। ব্যাটারির চার্জের মৌলিক উপাদানগুলো কী কী? উত্তরঃ ব্যাটারির চার্জারের মৌলিক উপাদানগুলো হল- ►ট্রান্সফরমার, ►রেকটিফায়ার।
০১। ডিসচার্জ অবস্থায় সেলের ভোল্টেজ ১.৮ এর নিচে নেমে আসলে কী হয়? উত্তরঃ এতে প্লেটের উপর অদ্রবণীয় শক্ত লেড-সালফেট সৃষ্টি হয় এবং সেলের অভ্যন্তরীণ রোধ বৃদ্ধি করে।
০২। চার্জিং কারেন্টের মান কীসের উপর নির্ভলশীল? উত্তরঃ চার্জিং কারেন্টের মান চার্জিং পটেনশিয়াল এবং ব্যাটারির কাউন্টার ই.এম.এফ এর পার্থক্যের সাথে সরাসরি সমানুপাতিক এবং ব্যাটারির সার্কিটের রেজিস্ট্যান্সের সাথে উল্টানুপাতিক।
০৪। ব্যাটারির আন্ডার চার্জিং হলে কী কী হয়? উত্তরঃ সেলগুলোর ক্রমাবনতি ঘটায়, ফলে প্লেটগুলোর কাঠিন্য এবং সালফেশন বৃদ্ধি পায়।
০৫। ব্যাটারির ওভারচার্জিং-এ কী কী ক্ষতি হয়? উত্তরঃ ওভার চার্জিং এ ব্যাটারি হতে অত্যধিক গ্যাস নির্গত এবং তাপমাত্রা বেশি হয়। ফলে ব্যাটারির অস্বাভাবিকাভাবে ক্ষয়প্রাপ্ত হয়। এতে ব্যাটারির আয়ু বহুলাংশে কমে যায়।
০৬। স্লো-চার্জিং ও কুইক-চার্জিং বলতে কী বুঝায়? উত্তরঃ যে পদ্ধতিতে চার্জিং এর সময় কারেন্টের মান সবসময় স্থির থাকে এবং চার্জিং এ সময় বেশি লাগে, তাকে স্লো চার্জিং বলা হয়। যে পদ্ধতিতে বেশি কারেন্ট দিয়ে অল্প সময়ের মধ্যে চার্জ করা হয়, তাকে কুইক চার্জিং বলে।
০৭। ধীর চার্জিং ও দ্রুত চার্জিং পদ্ধতির মধ্যে পার্থক্য দেখাও? উত্তরঃ ধীর চার্জিং ও দ্রুত চার্জিং পদ্ধতির মাঝে পার্থক্য নিচে দেওয়া হলঃ
ধীর চার্জিং                                                    দ্রুত চার্জিং ১। এ পদ্ধতিতে চার্জিং কারেন্ট সকল অবস্থায় সমান থাকে।                      ১। এ পদ্ধতিতে চার্জিং ভোল্টেজ সব সময় সমান থাকে
২। চার্জিং এর জন্য সময় বেশি লাগে।                                                     ২। চার্জিং এর জন্য সময় কম লাগে।
৩। এ পদ্ধতিতে একাধিক ব্যাটারি একত্রে চার্জিং এর সময়                         ৩। এ পদ্ধতিতে একাধিক ব্যাটারিকে একত্রে চার্জিং এর সময়
ব্যাটারিগুলোকে সিরিজে সংযোগ করা হয়                                                    ব্যাটারিগুলোকে প্যারালালে সংযোগ করা হয়। ৪। চার্জিং এর সময় তাপমাত্রা কম থাকে।                    ৪। চার্জিং এর সময় তাপমাত্রা বেশি থাকে। ৫। নতুন ব্যাটারি চার্জিং এর ক্ষেত্রে এ পদ্ধতি সুবিধাজনক।                     ৫। পুরাতন ব্যাটারিকে চার্জিং এর ক্ষেত্রে এ পদ্ধতি সুবিধাজনক।
নয়া গণমাধ্যম অধ্যয়ন
নিউ মিডিয়া স্টাডিজ (New media studies) হল কম্পিউটিং, বিজ্ঞান, হিউম্যানিটিজ, ভিজুয়াল এবং পারফর্মিং আর্টস এর নানান বিষয় নিয়ে গঠিত একটি মোটামুটি সাম্প্রতিক একাডেমিক শৃঙ্খলা। জ্যানেট মারে, এই শাখার এক বিশিষ্ট গবেষক এর মতে, "বিশ শতকের শেষে প্রযুক্তিগত উদ্ভাবন এবং সাংস্কৃতিক অভিব্যক্তির পারস্পরিক ক্রিয়ায় উপস্থাপনার একটি একক নতুন মাধ্যম, ডিজিটাল মাধ্যম, ...." ই এই শাখার যোগসূত্র। নিউ মিডিয়া স্টাডিজ এর একটি কোর্সে, ছাত্রছাত্রীরা যোগাযোগ তাত্ত্বিক, প্রোগ্রামার, শিক্ষাবিদ, এবং প্রযুক্তিবিদদের থেকে মিডিয়া নিয়ে নানবিধ ধ্যানধারনা এবং অর্ন্তদৃষ্টি পায়। বিশেষত মার্শাল ম্যাকলুহান এর কাজ মিডিয়া তত্ত্ব গবেষণায় অন্যতম ভিত্তি হিসেবে দেখা হয়। ম্যাকলুহান এর স্লোগান, "the medium is the message" (তার 1964 বইয়ের উপর আধারিত Understanding Media: The Extensions of Man), [1] যোগাযোগ মিডিয়া স্বকীয়তা বিষয়টি ই আলোচিত।
নিউ মিডিয়া স্টাডিজ এর একটি প্রোগ্রাম কমিউনিকেশন, সাংবাদিকতা, কম্পিউটার সায়েন্স, প্রোগ্রামিং, গ্রাফিক ডিজাইন, ওয়েব ডিজাইন, মানুষের কম্পিউটার মিথস্ক্রিয়া, মিডিয়া তত্ত্ব, ভাষাতত্ত্ব, তথ্যবিজ্ঞান, এবং অন্যান্য সংশ্লিষ্ট ক্ষেত্রের মধ্যে পাঠ, ক্লাস, এবং বিষয় একত্রীভূত করতে পারে। বার্নার্ড লুস্কিন, মিডিয়া মনোবিজ্ঞান এবং আমেরিকান সাইকোলজিক্যাল অ্যাসোসিয়েশন অব টেকনোলজি এর সভাপতি এবং ফিল্ডিং গ্রাজুয়েট বিশ্ববিদ্যালয়ে মিডিয়া স্টাডিজ মিডিয়া মনোবিজ্ঞান এবং মিডিয়া স্টাডিজ এর EdD প্রোগ্রামে প্রথম পিএইচডি এর প্রতিষ্ঠাতা, ক্রমাগত মনোবিজ্ঞান বুঝতে পারার গুরুত্ব ও প্রয়োগ তত্ত্বের নিরিখে মিডিয়া স্টাডিজ এ তার প্রভাব পরীক্ষার গুরুত্ব আলোচনা করেছেন।উদাহরণস্বরূপ অনুনয়, মনোযোগ, নিয়ন্ত্রণ, রঙ, শব্দ এবং আরো অনেক কিছু। মনোবিদ্যার মিডিয়া স্টাডিজ বিষয়ে গবেষণা করার জন্য মৌলিক গুরুত্ব আছে।
ধীরন চিন্নামালাই
ধীরন চিন্মামালাই (জন্ম:- ১৭ এপ্রিল ১৭৫৬ - মৃত্যু:- ৩১ জুলাই ১৮০৫) ব্রিটিশ ইস্ট ইন্ডিয়া কোম্পানির বিরুদ্ধে লড়াই করেছেন। যার ফলে তাকে ফাঁসি দেওয়া হয়েছে।১৮০৫ সালে, নল্লাপ্পান, একটি রান্না, চিন্মামালাইয়ের সাথে বিশ্বাসঘাতকতা করেছিলেন এবং চিন্মামালাই ব্রিটিশদের হাতে বন্দী হয়েছিল। চিন্মামালাইকে তখন ব্রিটিশ আইন মেনে চলতে বাধ্য করা হয়েছিল এবং জরিমানা আদায় করা হয়েছিল। তবে চিন্মামালাই এর প্রতিরোধ করেছিলেন এবং ৩১ জুলাই, ১৮০৫ সালে তাঁর দুই ভাইয়ের সাথে শঙ্করগিরি দুর্গে ফাঁসিতে ঝুলিয়ে দিয়েছিলেন। তিনি ছিলেন দ্বিতীয় পলিগার বিদ্রোহের অন্যতম নেতা।
জন্ম ও শৈশব
বীর যোদ্ধা ধীরন চিন্মামালাই ১৭ এপ্রিল ১৭৫৬ সালে তামিলনড়ুতে জন্মগ্রহণ করেন। তাঁর পিতা-মাতা তাঁকে তীর্থগিরি শারকরাই মন্ত্রাদিয়ার নাম দিয়েছিলেন। চিন্মামালাইয়ের ভাই কুলান্থাইস্বামী, কেলেদহর এবং কুতীসস্বামী এবং এক বোন মারাগথাম ছিল। ছোটবেলায় তিনি ঘোড়সওয়ার, ধনুর্বিদ্যা এবং কুস্তি অনুশীলন করেছিলেন।
ফালি হোমি মেজর
এয়ার চীফ মার্শাল ফালি হোমি মেজর পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।
বৈমানিক হিসেবে চাকরী
১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরি করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।
রেডিও এজ
রেডিও এজ বাংলাদেশের ঢাকা ভিত্তিক একটি এফএম রেডিও স্টেশন। এটি একটি ক্রীড়া ভিত্তিক রেডিও কেন্দ্র। এফএম রেডিওটি ২০১৭ সালের ৩০ সেপ্টেম্বর যাত্রা শুরু করে।
নিজামউদ্দিন দরগাহ
নিজামউদ্দিন দরগাহ (, निज़ामुद्दीन दरगाह), বিশ্বের বিখ্যাত সুফি সাধকদের অন্যতম নিজামউদ্দীন আউলিয়ার দরগাহ (দরগা), যা দিল্লীতে অবস্থিত। দরগাহে প্রতি সপ্তাহে হাজার হাজার মুসলিমসহ হিন্দু, খ্রিস্টান এবং বিভিন্ন ধর্মাবলম্বীরা পরিদর্শনে আসেন। নিজামউদ্দিন দরগাহ কমপ্লেক্সের মধ্যে সূফী কবি আমির খসরু এবং মুঘল রাজকুমারী জেহান আরা বেগম এর সমাধিও অবস্থিত, ইনায়াত খান এর সমাধিও দরগাহের কোণার কাছাকাছি অবস্থিত।
আশপাশ
দরগাহ পার্শ্ববর্তী আশপাশ এলাকা এই সাধকের নামে নামকরণ করা হয়। নিজামউদ্দিন সার্কেলে বঙ্গ লাল মাহাল এলাকার অন্যান্য গুরুত্বপূর্ণ স্থাপনার মধ্যে রয়েছে হুমায়নের সমাধি, চৌসাথ খাম্বা, মির্জা গালিবের সমাধি, বেরাখাম্বা, সবুজ বুর্জ (ব্লু গুমবাদ ), মইনুদ্দিন চিস্তির সমাধি, জাহানারা বেগম সাহিব সমাধি ইত্যাদি।
জনপ্রিয় সংস্কৃতি
দিল্লি ৬(২০০৯) একটি কাউয়ালি সঙ্গীত আর্জিয়া, যা সঙ্গীত পরিচালক এ আর রহমান রচিত, গানটি নিজামউদ্দিন আউলিয়াকে উৎসর্গ করা হয়। রকস্টার (২০১১) এর একটি হান খুন ফায়া খুন এর শুটিঙ নিজামউদ্দিন দরগাহে চিত্রায়িত হয়।
দরগাহ ইনচার্জ
বর্তমানে দরগাহ দায়িত্বপ্রাপ্ত হলেন সৈয়দ আফসার আলী নিজামী।
ভোল্টা হ্রদ
বিশ্বের বৃহত্তম কৃত্রিম জলাধার ভোল্টা হ্রদ ঘানার আকোসম্বো বাঁধের সাথে সংযুক্ত এবং এখানকার জলবিদ্যুত শক্তিকেন্দ্রের মাধ্যমে যথেষ্ট পরিমাণে বিদ্যুত উতপন্ন হয়, যা ঘানার শক্তি চাহিদাকে পূরণ করে। হ্রদটি সম্পূর্ণরূপে ঘানার মধ্যে অবস্থিত এবং এর পৃষ্ঠতলের আয়তন । এটি দক্ষিণের আকোসম্বো থেকে দেশের উত্তর অংশে বিস্তৃত।
ভূগোল
ভোল্টা হ্রদ প্রধান মেরিডিয়ান (গ্রিনউইচ) বরাবর অবস্থিত, এবং নিরক্ষীয় অঞ্চলের মাত্র ছয় ডিগ্রি উত্তর অক্ষাংশে রয়েছে । হ্রদের উত্তরপ্রান্তের সীমানা ইয়াপেই শহরের কাছাকাছি এবং এর দক্ষিণপ্রান্তের সীমানা ইয়াপেই থেকে ৫২০ কিলোমিটার দক্ষিণে আকোসম্বো বাঁধের চূড়াতে অবস্থিত। আকোসম্বো বাঁধটি শ্বেত ভোল্টা নদী এবং কৃষ্ণ ভোল্টা নদী উভয়কেই ধরে রেখেছে, যা হ্রদটি নির্মাণের পূর্বে হ্রদের ঠিক মাঝখানে মিলিত হয়ে ভোল্টা নদী তৈরি করত। বর্তমানে ভোল্টা নদী বাঁধের পাওয়ার হাউস এবং স্পিলওয়েগুলির আউটলেট থেকে উতসারিত হয় দক্ষিণ ঘানার মধ্যে দিয়ে প্রবাহিত হয়ে আটলান্টিক মহাসাগরে মিশে গিয়েছে।
হ্রদের অভ্যন্তরে প্রধান দ্বীপগুলি হ'ল ডোডি, বামন এবং কেপর্ভ। দিগিয়া জাতীয় উদ্যানটি হ্রদের পশ্চিম তীরে অবস্থিত।
ইতিহাস
হ্রদটি আকোসম্বো বাঁধ দ্বারা গঠিত, যা প্রাথমিকভাবে ভূতাত্ত্বিক অ্যালবার্ট আর্নেস্ট কিটসন ১৯১৫ সালে নির্মাণের পরিকল্পনা করেছিলেন। তবে নির্মাণকাজ বহু বছর পরে ১৯৬১ সালে শুরু হয় এবং ১৯৬৫ সালে সম্পূর্ণ হয়। হ্রদটি নির্মাণের জন্যে প্রায় ২০০,০০০ গৃহপালিত গবাদি পশুসহ ৭৮০০০ লোককে স্থানান্তরিত করা হয়েছিল, বিভিন্ন নতুন শহর ও গ্রামে। প্রায় ১২০টি বৃহত স্থাপনা ধ্বংস করা হয়েছিল এবং  অঞ্চল প্লাবিত হয়েছিল।
অর্থনীতি
আকোসম্বো বাঁধটি দেশের অধিকাংশ অঞ্চলে বিদ্যুত সরবরাহের পাশাপাশি টোগো, বেনিন এবং আশেপাশের দেশগুলিতে বিদ্যুত রফতানি করে এবং এর মাধ্যমে ঘানা যথেষ্ট বৈদেশিক মুদ্রা অর্জন করে। ভোল্টা হ্রদ জলপথ পরিবহনের জন্যও গুরুত্বপূর্ণ এবং গণপরিবহনের পাশাপাশি প্রচুর পরিমাণে মালপত্রও পরিবহন করে। যেহেতু বিশাল হ্রদটি একটি গ্রীষ্মমণ্ডলীয় অঞ্চলে অবস্থিত, তাই হ্রদের জল প্রাকৃতিকভাবেই সারা বছর উষ্ণ থাকে। ভাল ব্যবস্থাপনার ফলে, ভোল্টা হ্রদ মৎস্যচাষের উপযুক্ত এবং এখানে প্রভূত মাছ পাওয়া যায়।
এই হ্রদটি যথেষ্ট পর্যটক আকর্ষণ করে এবং পর্যটকরা ভোল্টা হ্রদের সাথে ডোডি দ্বীপটিও ঘুরে দেখেন ।
সাম্প্রতিক ঘটনাবলীগুলির মধ্যে রয়েছে ভোল্টা হ্রদের অন্তর্গত ডুবে যাওয়া বনভূমি থেকে নিমজ্জিত কাঠ সংগ্রহের বৃহত আকারের উদ্যোগ। এই প্রকল্পটি অতিরিক্ত বনভূমি বা বিদ্যমান বনাঞ্চলের ধ্বংসের প্রয়োজন ছাড়াই উচ্চমানের গ্রীষ্মমন্ডলীয় কাঠের ফলন দেয় এবং ওয়েন ডানের মতে, "বিশ্বের পরিবেশগতভাবে টেকসই প্রাকৃতিক গ্রীষ্মমন্ডলীয় কাঠের সবচেয়ে বড় উৎস উৎপন্ন করতে পারে।" ঘানার মালিকানাধীন সংস্থা আন্ডারওয়াটার ফরেস্ট রিসোর্সগুলি বিশ্ব বাজারে এই কাঠটি সহজলভ্য করার জন্যে চুক্তিবদ্ধ হয়েছে।   এই অঞ্চলের জন্য বৈদেশিক মুদ্রা উৎপাদন এবং প্রাথমিক অর্থনৈতিক ক্রিয়াকলাপ হিসাবে মাছ ধরার উপর স্থানীয়দের নির্ভরতা হ্রাস করার পাশাপাশি নিমজ্জিত গাছগুলি অপসারণ হ্রদে নৌচলাচলের সম্ভাবনার উন্নতি করছে এবং সুরক্ষা বাড়ছে।
মোজাফফর রহমান চৌধুরী
মোজাফফর রহমান চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
মোজাফফর রহমান চৌধুরী রাজশাহী-১ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
ভাবন উপনিষদ
ভাবন উপনিষদ (भावन उपनिषद्; ) হল হিন্দুধর্মের একটি মধ্যযুগীয় ক্ষুদ্র উপনিষদ। সংস্কৃত ভাষায় রচিত, পাঠটিকে শাক্ত উপনিষদের একটি হিসাবে শ্রেণীবদ্ধ করা হয়েছে এবং অথর্ববেদের সাথে সংযুক্ত করা হয়েছে। উপনিষদ মানবদেহকে শ্রীচক্র যন্ত্র হিসেবে চিহ্নিত করে এবং এই ধারণা,  এবং এর উপাসনা সম্পর্কে বিস্তারিত বর্ণনা করে।
পাঠ্যটির রচয়িতা ও রচনাকাল অজানা। পাঠ্যটি সম্ভবত অন্যান্য শাক্ত উপনিষদের মতো একই সময়ে, ১২ থেকে ১৫ শতাব্দী খ্রিস্টাব্দের মধ্যে রচনা করা হয়েছিল। এর পাণ্ডুলিপিগুলিকে ভাবনোপনিষদ নামেও পাওয়া যায়। মুক্তিকা ক্রমের ১০৮টি উপনিষদের তেলেগু ভাষার সংকলনে, রাম কর্তৃক হনুমানকে বর্ণিত, এটি ৮৪ নম্বরে তালিকাভুক্ত করা হয়েছে।
বিষয়বস্তু
পাঠ্যটি অদ্বৈতবাদী ধারণা উপস্থাপন করে, দেবীকে মহাবিশ্বের সর্বোচ্চ বাস্তবতা হিসেবে উপস্থাপন করে। জুন ম্যাকড্যানিয়েল বলেন, এই পাঠ্যের দার্শনিক প্রাঙ্গনে যেমন অনেক শাক্ত উপনিষদ রয়েছে, হিন্দু দর্শনের সাংখ্য এবং অদ্বৈত বেদান্ত দর্শনের সমন্বয়, যাকে শাক্তদ্বৈতবাদ (আক্ষরিক অর্থে, অদ্বৈতবাদী শক্তির পথ) বলা হয়।
ক্যাটরিনা কিনান
ক্যাটরিনা মেরি কিনান (Katrina Keenan; জন্ম: ২৪ ফেব্রুয়ারি, ১৯৭১) ক্রাইস্টচার্চের ক্যান্টারবারিতে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারি ম্যাজিশিয়ান্সের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও ডানহাতে নিচের সারিতে ব্যাটিং করতেন ক্যাটরিনা কিনান।
খেলোয়াড়ী জীবন
৭ ফেব্রুয়ারি, ১৯৯৫ তারিখে ইংল্যান্ডের বিপক্ষে তার টেস্ট অভিষেক ঘটে। সমগ্র খেলোয়াড়ী জীবনে পাঁচটিমাত্র টেস্টে অংশ নিতে পেরেছেন। ইংল্যান্ডের বিপক্ষে নিজস্ব সেরা বোলিং পরিসংখ্যান গড়েন ৬/৭৩। সে তুলনায় ওডিআই খেলেছেন বেশি। ৫৪টি ওডিআইয়ে ৩৪৮ রান তুলেন। ১৬.৮২ গড়ে ৭০ উইকেট দখল করেন তিনি। ১২ ফেব্রুয়ারি, ১৯৯৬ তারিখে ভারতের বিপক্ষে ওডিআই অভিষেক হয় তার।
ক্রিকেট বিশ্বকাপ
১৯৯৭ সালে ভারতে অনুষ্ঠিত ক্রিকেট বিশ্বকাপের খেলায় সর্বাধিক ১৩ উইকেট দখল করেন তিনি। চূড়ান্ত খেলায় নিউজিল্যান্ড দল টসে জয়ী হয়ে অস্ট্রেলিয়ার বিপক্ষে ব্যাট করতে নামে। ক্যাটরিনা যখন মাত্র পাঁচ রানে আউট হন, তখন দলের সংগ্রহ ছিল মাত্র ৪৯/৩। ডেবি হকলি’র দায়িত্বশীল ৭৯ রানের কল্যাণে দল ৪৯.৩ ওভারে মাত্র ১৬৪ রান তুলতে সক্ষম হয়। পরবর্তীতে বোলিংয়ে নেমে তিনি নির্ধারিত ১০ ওভার বোলিং করে ২/২৩ লাভ করলেও অস্ট্রেলিয়ার জয়ে বাঁধার প্রাচীর গড়ে তুলতে পারেনি।
২০০০ সালের মহিলা ক্রিকেট বিশ্বকাপে দলের অন্যতম সদস্য ছিলেন। এমিলি ড্রুমের অধিনায়কত্বে নিউজিল্যান্ড দল প্রথমবারের মতো শিরোপা জয় করে। এ প্রতিযোগিতায় তিনি ১২ উইকেট পান। সেরা বোলিং করেন ৩/১৬।
২৩ ডিসেম্বর, ২০০০ তারিখে লিঙ্কনের বার্ট সাটক্লিফ ওভালে নিউজিল্যান্ড নাটকীয়ভাবে ৪ রানে জয় পেয়ে প্রথমবারের মতো শিরোপা পায়। প্রতিপক্ষীয় খেলোয়াড় বেলিন্ডা ক্লার্কের ৯১ রান স্বত্ত্বেও নিউজিল্যান্ডের বিজয় রথকে আটকানো যায়নি। তিনি ১০ ওভারে মাত্র ১৯ রান দিয়ে ২ উইকেট তুলে নেন। তাকে যোগ্য সঙ্গ দেন ক্লার নিকোলসন ও র‌্যাচেল পুলার। প্রত্যেকেই দুই উইকেট পেলেও কিনানের বোলিংয়ে রান-রেটে ব্যাপক প্রভাববিস্তার করেছিল।
স্থিতিস্থাপকতা (পদার্থবিজ্ঞান)
স্থিতিস্থাপকতা পদার্থ তথা বস্তুর একটি ভৌত ধর্ম। বল প্রয়োগের কারণে বিকৃত হয়ে যাওয়া কোন বস্তুর বল সরিয়ে নেয়ার পর আদি অবস্থায় ফিরে যেতে পারার সক্ষমতা তথা ধর্মকে পদার্থবিজ্ঞানের ভাষায় স্থিতিস্থাপকতা (ইংরেজি ভাষায়: Elasticity) বলা হয়। যে সকল বস্তুর এই গুণ আছে তাদের স্থিতিস্থাপক  বস্তু (ইংরেজি ভাষায়: Elastic) বলে।
বিজ্ঞানী রবার্ট হুক ১৬৭৫ খ্রিস্টাব্দে আবিষ্কার করেন যে, অধিকাংশ স্থিতিস্থাপক বস্তুর সামান্য বিকৃতি ঘটানো হলে তা রৈখিক স্থিতিস্থাপকতা প্রদর্শন করে। অর্থাৎ বলপ্রয়োগজনিত বিকৃতির জন্য বস্তুর ওপর প্রয়োগকৃত বল সরাসরি বিকৃতির পরিমাণের সমানুপাতিক হয়। এই ধ্রুব নীতিকে বর্তমানে হুকের সূত্র বলা হয়। গাণিতিকভাবে বলা যায়, কোন বস্তুর উপর F বল প্রয়োগের ফলে বস্তুটির x সরণ ঘটলে,
যেখানে k একটি ধ্রুবক যাকে হার বা স্প্রিং ধ্রুবক বলা হয়। বল এবং সরণের পরিবর্তে স্থিতিস্থাপকতার সূত্রকে পীড়ন (stress, \sigma) এবং প্রলম্বনের (strain, \epsilon) মধ্যবর্তী সম্পর্ক হিসেবেও প্রকাশ করা যায়,
যেখানে E আরেকটি ধ্রুবক যাকে স্থিতিস্থাপকতার গুণাঙ্ক বা ইয়ং-এর গুণাঙ্ক বলা হয়।
স্থিতিস্থাপকতার সীমা
সর্বোচ্চ যে পরিমাণ বল প্রয়োগ করলে বস্তু সর্বাংশে তার আদি অবস্থায় ফিরে যেতে পারে, তাকে স্থিতিস্থাপকতার সীমা বলে। স্থিতিস্থাপকতার সীমা অতিক্রমী বল প্রয়োগের ফলে বস্তু সর্বাংশে তার আদি অবস্থায় ফিরে যেতে পারে না।
পূর্ণ স্থিতিস্থাপক বস্তু
প্রয়োগকৃত বল সরিয়ে নেওয়া হলে কোন বস্তু যদি সর্বাংশে তার আদি অবস্থায় ফিরে যেতে সক্ষম হয়, তবে সেই বস্তুকে পূর্ণ স্থিতিস্থাপক বস্তু বলে।
অবসিত স্থিতিস্থাপকতা (Elastic Fatigue)
কোন তারের ওপর উপর্যুপরি পীড়নের হ্রাস-বৃদ্ধি ঘটানো হলে তারটির স্থিতিস্থাপকতা হ্রাস পায়। এর ফলে বল অপসারণের সাথে সাথে বস্তু তারটি আদি অবস্থায় প্রত্যাবর্তন করতে সক্ষম হয় না; সাময়িক বিলম্ব ঘটে। বস্তুর এই অবস্থাকে অবসিত স্থিতিস্থাপকতা (Elastic Fatigue) বলে। একে স্থিতিস্থাপক ক্লান্তিও বলা হয়। তখন অসহ ভারের চেয়ে কম ভারে এমনকি স্থিতিস্থাপকতা সীমার মধ্যে বল প্রয়োগেও তারটি ছিঁড়ে যেতে পারে।
পূর্ণ নমনীয় (প্লাস্টিক) বস্তু
বল প্রয়োগ করে কোন বস্তুকে বিকৃত করা হলে, বল অপসারণের পরেও যদি বস্তুটি ঐ বিকৃত অবস্থা সম্পূর্ণ ভাবে বজায় রাখে, তবে তাকে পূর্ণ নমনীয় (প্লাস্টিক) বস্তু বলে।
পূর্ণ দৃঢ় বস্তু
বল প্রয়োগ করেও যদি কোন বস্তুকে বিকৃত করা না যায়, তবে তাকে পূর্ণ দৃঢ় বস্তু বলে। পূর্ণ দৃঢ় বস্তু বাস্তবে পাওয়া যায় না। বস্তু যত শক্তই হোক না কেন প্রযুক্ত বলের পরিমাণ বৃদ্ধির কারণে কোন এক পর্যায়ে বস্তুর বিকৃতি ঘটে। ধরি কোনো বস্তুর পীড়ন,x বস্তুটির বিকৃতি, y
যেহেতু হুকের সূত্রমতে, (পীড়ন/বিকৃতি)= স্থিতিস্থাপক গুনাঙ্ক
আর পূর্ণদৃঢ় বস্তুর বিকৃতির মান 0 বলে y=0
স্থিতিস্থাপক ক্লান্তি
কোনো বস্তু বা তারের ওপর ক্রমাগত পীড়নের হ্রাস-বৃদ্ধি করলে স্থিতিস্থাপক ধর্ম হ্রাস পায়। এর ফলে বল অপসারণের সাথে সাথে বস্তু আগের অবস্থা ফিরে পায় না,কিছুটা দেরি হয়।বস্তুর এই অবস্থাকে স্থিতিস্থাপক ক্লান্তি বলে।
সংজ্ঞার্থ
স্থিতিস্থাপক সীমার মধ্যে কোন বস্তুর পীড়ন ও বিকৃতির অনুপাত একটি ধ্রুব সংখ্যা। এই ধ্রুব সংখ্যাকে বস্তুর উপাদানের স্থিতিস্থাপক গুণাঙ্ক বলে।
অতএব স্থিতিস্থাপক গুণাঙ্ক, E = পীড়ন/বিকৃতি
রাশি
পীড়ন ও বিকৃতি উভয়েই স্কেলার রাশি বলে স্থিতিস্থাপক গুণাঙ্ক একটি স্কেলার রাশি।
মাত্রা
যেহেতু বিকৃতির কোন মাত্রা নেই, সুতরাং স্থিতিস্থাপক গুণাঙ্কের মাত্রা হবে পীড়নের মাত্রা অর্থাৎ বল/ক্ষেত্রফল।
অতএব [E] = [ML-1T-2]
একক
যেহেতু বিকৃতির কোন একক নেই, সুতরাং স্থিতিস্থাপক গুণাঙ্কের একক হবে পীড়নের একক অর্থাৎ বল/ক্ষেত্রফল। এস. আই পদ্ধতিতে স্থিতিস্থাপক গুণাঙ্কের একক N/m² বা Pa (পাস্কাল)।
ইয়ং গুণাঙ্ক বা দৈর্ঘ্য গুণাঙ্ক(Young's modulus)
স্থিতিস্থাপক সীমার মধ্যে বস্তুর অনুদৈর্ঘ্য পীড়ন ও অনুদৈর্ঘ্য বিকৃতির অনুপাত একটি ধ্রুবক সংখ্যা। এই ধ্রুব সংখ্যাকে বস্তুর উপাদানের দৈর্ঘ্য গুণাঙ্ক বা ইয়ং গুণাঙ্ক বলে। একে Y দ্বারা প্রকাশ করা হয়।
ইয়ং গুণাঙ্ক, Y= অনুদৈর্ঘ্য পীড়ন / অনুদৈর্ঘ্য বিকৃতি
Y- এর মাত্রাঃ যেহেতু বিকৃতির কোন মাত্রা নেই, সুতরাং Y- এর মাত্রা পীড়নের মাত্রার অনুরূপ হবে। অর্থাৎ, [Y] = [ML-1T-2]
Y- এর এককঃ বিকৃতির কোন একক না থাকায় Y- এর এককও পীড়নের এককের অনুরূপ হবে। সুতরাং এস. আই পদ্ধতিতে ইয়ং গুণাঙ্কের একক N/m² বা Pa।
আয়তন গুণাঙ্ক(Bulk modulus)
মাত্রা ও এককঃ আয়তন গুণাঙ্ক মাত্রা ও একক ইয়ং গুণাঙ্ক মাত্রা ইয়ং গুণাঙ্ক মাত্রা ও এককের অনুরূপ।
দৃঢ়তা গুণাঙ্ক বা ব্যবর্তন গুণাঙ্ক বা মোচড় গুণাঙ্ক (Modulus of rigidity)
স্থিতিসাধক সীমার মধ্যে বস্তুর কৃন্তন পীড়ন ও কৃন্তন বিকৃতির অনুপাত একটি ধ্রুব সংখ্যা। এই ধ্রুব সংখ্যাকে বস্তুর উপাদানের দৃঢ়তা গুণাঙ্ক বলে।
দৃঢ়তা গুণাঙ্ককে n বা \eta দ্বারা প্রকাশ করা হয়। অর্থাৎ, দৃঢ়তার গুণাঙ্ক, n = ব্যবর্তন পীড়ন/ব্যবর্তন বিকৃতি
মাত্রা ও এককঃ দৃঢ়তার গুণাঙ্ক মাত্রা ও একক ইয়ং গুণাঙ্ক মাত্রা ইয়ং গুণাঙ্ক মাত্রা ও এককের অনুরূপ
ব্রহ্মরাজপুর ইউনিয়ন
ব্রহ্মরাজপুর ইউনিয়ন খুলনা বিভাগের অন্তর্গত সাতক্ষীরা জেলার সাতক্ষীরা সদরের একটি ইউনিয়ন। ব্রহ্মরাজপুর ইউনিয়ন সাতক্ষীরার একটি অতি প্রাচীন ও ঐতিহ্যবাহী ইউনিয়ন পরিষদের মধ্যে অন্যতম।
আয়তন
ব্রহ্মরাজপুর ইউনিয়নের আয়তন ৬৭৪৭ একর (২৭.৩০ বর্গ কিলোমিটার)
জনসংখ্যা
২০০১ সালের পরিসংখ্যান অনুযায়ী ব্রহ্মরাজপুর ইউনিয়নের লোকসংখ্যা ১৯,৪৫৬ জন। এর মধ্যে পুরুষ ৯,৯৫২ জন এবং মহিলা ৯,৫০৪ জন।
প্রশাসনিক কাঠামো
ব্রহ্মরাজপুর ইউনিয়ন সাতক্ষীরা সদর উপজেলার আওতাধীন ৯নং ইউনিয়ন পরিষদ। ইউনিয়নে দুইটি হাট রয়েছেঃ ব্রহ্মরাজপুর বাজার এবং মাছখোলার হাট। ইউনিয়নের মধ্য দিয়ে বেতনা নদী প্রবাহিত হয়েছে। ইউনিয়নের দক্ষিনে ফিংড়ী ইউনিয়ন, পূর্বে ধুলিহর, উত্তরে লাবসা এবং পশ্চিমে সাতক্ষীরা পৌরসভা অবস্থিত।
শিক্ষা ব্যবস্থা
ব্রহ্মরাজপুর ইউনিয়নের সাক্ষরতার হার ৪৭.২৬%। এ ইউনিয়নে ২টি মাধ্যমিক বিদ্যালয়, ১টি মাদ্রাসা ও ১টি প্রাথমিক বিদ্যালয় রয়েছে।
বহিঃসংযোগ
ব্রহ্মরাজপুর ইউনিয়নের তথ্য বাতায়ন
আম্বতি রায়ডু
আম্বতি তিরুপতি রায়ডু (అంబటి రాయుడు; জন্ম: ২৩ সেপ্টেম্বর, ১৯৮৫) অন্ধ্রপ্রদেশের গান্টার এলাকায় জন্মগ্রহণকারী ভারতীয় ক্রিকেটার। তিনি ভারতের একদিনের আন্তর্জাতিক ক্রিকেট দলে খেলছেন। মাঝারি সারির ব্যাটসম্যান হিসেবে মাঝে-মধ্যে উইকেট-রক্ষক ও ডানহাতি অফ-ব্রেক বোলিং করে থাকেন। বর্তমানে ঘরোয়া ক্রিকেটে বরোদা’র হয়ে প্রথম-শ্রেণীর ক্রিকেট ও লিস্ট-এ খেলায় অংশগ্রহণের পাশাপাশি টুয়েন্টি২০ প্রতিযোগিতায় মুম্বাই ইন্ডিয়ান্সের হয়ে খেলায় অংশগ্রহণ করছেন।
২০০৭-২০০৯ ইন্ডিয়ান ক্রিকেট লিগ
বেশ কয়েক বছরের ঘরোয়া ক্রিকেটে ব্যার্থতার পর ২০০৭ সালে বিতর্কিত এই লিগ এ অংশগ্রহণ করেন তিনি। ২০০৯ এ লিগ এর পতন হলে আবার মূল স্রোতে ফিরে আসেন।
২০০৪ অনূর্ধ্ব ১৮ ক্রিকেট বিশ্বকাপ
এই বিশ্বকাপে আম্বাতি ভারতের অধিনায়কত্ব করেন । ভারত সেমি-ফাইনাল পর্যন্ত পৌঁছায় কিন্তু পাকিস্তানের কাছে হেরে যায়। ব্যক্তিগত প্রদর্শনের দিকথেকেও খুব কিছু করতে পারেননি। অনূর্ধ্ব-১৯ পর্যায়ের ক্রিকেটে অধিনায়ক থাকাকালীন তার নিয়ন্ত্রণে সুরেশ রায়না, রবিন উথাপ্পা, ইরফান পাঠান, আরপি সিং, দীনেশ কার্তিক, শিখর ধাওয়ান, ভিআরভি সিং প্রমূখ ক্রিকেটারগণ জাতীয় পর্যায়ে খেললেও তিনি জাতীয় নির্বাচকমণ্ডলী কর্তৃক উপেক্ষিত ছিলেন।
২০১০ ইন্ডিয়ান প্রিমিয়ার লিগ
২০১০ সালে আইপিএল এ প্রথমবার অংশগ্রহণের সুযোগ পান।
২৮ জুলাই, ২০১২ তারিখে শ্রীলঙ্কায় অনুষ্ঠিত আইসিসি বিশ্ব টুয়েন্টি২০ প্রতিযোগিতার জন্য প্রাথমিকভাবে মনোনীত ৩০ সদস্যের প্রাথমিক দলে অন্তর্ভুক্ত হন রায়ডু। কিন্তু চূড়ান্ত দলের জন্য মনোনয়ন পাননি। ডিসেম্বর, ২০১২ সালে ইংল্যান্ডের বিপক্ষে অনুষ্ঠিত টি২০ সিরিজে আঘাতপ্রাপ্ত মনোজ তিওয়ারি’র পরিবর্তে নতুনভাবে গঠিত সন্দ্বীপ পাতিলের দল নির্বাচকমণ্ডলী তাকে অন্তর্ভুক্ত করে। কিন্তু ঐ সিরিজের প্রথম একাদশে তাকে রাখা হয়নি।
ব্যক্তিগত জীবনে বিবাহিত রায়ডু ২০১৩ সালে জিম্বাবুয়ে সফরের জন্য জাতীয় দলে ডাক পান। ২৪ জুলাই, ২০১৩ তারিখে জিম্বাবুয়ে ক্রিকেট দলের বিপক্ষে একদিনের আন্তর্জাতিকের মাধ্যমে অভিষেক ঘটে তার।
জেএম প্রোডাকশন্স
জেএম (জেফ মাইক) প্রোডাকশন্স হলো চ্যাটসওয়ার্থ, ক্যালিফোর্নিয়া ভিত্তিক একটি হার্ডকোর পর্নোগ্রাফিক চলচ্চিত্র নির্মাণ এবং বিতরণ কোম্পানী। স্টুডিওটি কিছুটা বিতর্কিত, কেননা এরা যে চলচ্চিত্রগুলি নির্মাণ করে তাতে প্রায়শই আদিরসাত্মক অবমাননা এবং রুক্ষ যৌনতা থাকে। জেএম মার্কিন যুক্তরাষ্ট্রে অনেক অশ্লীলতার অভিযোগের মুখোমুখি হয়েছে এবং স্টুডিওটি অনেক প্রাপ্তবয়স্ক শিল্পের পুরস্কারও জিতেছে।
ইতিহাস
সংস্থাটি প্রতিষ্ঠা করেছিলেন জেফ স্টিওয়ার্ড। ২১ মে ২০০১ এলএপিডির ২০জন অফিসার জেএম অফিসে অভিযান চালায়। তারা কয়েকটি বুক্কেকে ভিডিও বাজেয়াপ্ত করে। জবাবে, স্টিওয়ার্ড বলেন: "কিছু লোক এমটিভিতে মলের মধ্যে সাঁতার কাটে এবং ওটা ঠিক আছে? কিন্তু কোনও মেয়ে যদি ৮০জনের বীর্য গলাধঃকরণ করে, সেটা অশ্লীল? আমি তা মনে করি না।" অভিযানের সন্ধ্যায় জিম পাওয়ার্স নর্থ হলিউডে ছিলেন, আরেকটি বুক্কেকে চলচ্চিত্রের শুটিং করছিলেন। তিনি এই অভিযানকে কীভাবে দেখছেন প্রশ্নের জবাবে, উপস্থিত লোকদের তিনি বলেন: "আমরা এটা সমস্ত আমেরিকার জন্য করছি"।
স্পাইস এফএম
স্পাইস এফএম হল ঢাকা ভিত্তিক একটি এফএম রেডিও স্টেশন যেটি ২৪ ঘণ্টা অনুষ্ঠানমালা প্রচার করে থাকে। এফএম রেডিওটি ২০১৬ সালের ১ সেপ্টেম্বর যাত্রা শুরু করে। এটির মালিক হল রেডিও মাসালা লিমিটেড এবং বর্তমান সিইও হলেন তাসনিম বর্ষা ইসলাম।
অনুষ্ঠান
স্পাইস এফএম অনুষ্ঠানগুলির মধ্যে রয়েছে:
প্রোগাম ম্যানেজার
আর্থ-সামাজিক দায়বদ্ধতার অংশ হিসাবে স্পাইস এফএম বিভিন্ন কল্যাণ কর্মসূচি পালন করে।
রিচার্লিসন
রিচার্লিসন দে আন্দ্রাদে (Richarlison, ; জন্ম: ১০ মে ১৯৯৭; রিচার্লিসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভার্টন এবং ব্রাজিল জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় খেলোয়াড় হিসেবে খেলে থাকেন।